open-index/open-wikipedia-markdown huggingface dataset:
רני

**רני** (באוקראינית: **Рені**, ברוסית: **Рени**, ברומנית: **Reni**) היא עיר נמל באוקראינה, באזור אודסה, במרחק 22 קילומטרים מזרחית לגאלאץ, על הגדה הצפונית של הדנובה, במרחק 3 קילומטרים משפך הפרוט לדנובה. העיר שוכנת בקרבת משולש הגבולות אוקראינה-מולדובה-רומניה.

## היסטוריה
רני מוזכרת לראשונה במסמכים ב-1548, כשהייתה חלק מנסיכות מולדובה. ב-1621 העיר נכבשה על ידי האימפריה העות'מאנית, שנתנה לה את השם **טומארובה**. על פי הסכם בוקרשט (1812) רני הייתה בין היישובים שעברו משליטה עות'מאנית לשליטת האימפריה הרוסית. בעקבות מלחמת קרים נחתם חוזה פריז (1856) ועל פיו הועברו כמה יישובים מהאימפריה הרוסית לידי נסיכות מולדובה ובהם גם רני. אחרי איחוד נסיכות מולדובה עם נסיכות ולאכיה נוצרה המדינה הקרויה הנסיכויות הרומניות המאוחדות, שבהמשך הפכה לרומניה ובכך הפכה רני ליישוב רומני.

בעקבות קונגרס ברלין ב-1878 שוב עבר השלטון על רני לידי האימפריה הרוסית. אחרי המהפכות של שנת 1917 חלה התפרקות באימפריה הרוסית והטריטוריה בה נמצאת רני הכריזה על עצמאות תחת השם הרפובליקה הדמוקרטית המולדובנית ובהמשך התאחדה עם רומניה. בעקבות הסכם ריבנטרופ–מולוטוב, ברית המועצות הציגה ב-1940 אולטימטום לרומניה וזאת נסוגה מהאזור ורני עברה לשליטה סובייטית. במהלך מלחמת העולם השנייה האזור נכבש על ידי גרמניה הנאצית ורומניה עם רני שבה לשלטון רומני, אך בהמשך, עם התקדמות הצבא האדום שבה לשלטון סובייטי.

עם התפרקות ברית המועצות רני הפכה לעיר אוקראינית.

עד 18 ביולי 2020, רני הייתה המרכז המנהלי של מחוז רני. המחוז אוחד עם מחוז איזמאיל ביולי 2020 כחלק מהרפורמה המנהלית של אוקראינה, שהפחיתה את מספר המחוזות של אזור אודסה לשבעה. 

## תקיפת נמל רני
בלילה שבין 23 ל-24 ביולי 2023, במהלך מלחמת אוקראינה–רוסיה ומטחי הטילים בכל המדינה, נמל רני הותקף על ידי מספר מל"טים רוסים מתאבדים. נמל רני הוא נמל פנימי של אוקראינה, על נהר הדנובה המהווה את גבולה של אוקראינה עם רומניה, הנמל עצמו שוכן במרחק של חצי קילומטר מהגדה הרומנית של הדנובה. 

מלחים רומנים סביב הנמל צילמו את ההפצצות, וספינה רומנית נפגעה במהלך התקיפה. התקפות דומות כוונו לנמלים הסמוכים איזמאיל וקיליה, שניהם על הדנובה. ממשלת רומניה אפשרה מיידית לכלי שיט אוקראינים לחצות את הגבול.

## הקהילה היהודית

ב-1847 היו בעיר 22 משפחות יהודיות וב-1897 היו ברני 730 יהודים מתוך אוכלוסייה של 6,941.

## קישורים חיצוניים

* 
* 
* רני ביברייסקיה אנציקלופדיה 

## הערות שוליים

קטגוריה:מחוז אודסה: ערים
קטגוריה:ערי נמל על הדנובה
קטגוריה:נסיכות מולדובה: גאוגרפיה
Hurts 2B Human

**Hurts 2B Human** (בעברית: **כואב להיות אנושי**) הוא אלבומה השמיני של הזמרת-יוצרת האמריקאית, פינק. האלבום יצא לאור ב-26 באפריל 2019, על ידי חברת התקליטים תקליטי RCA. על מנת לקדם את האלבום פינק הוציאה לאור את השיר "Walk Me Home" ב-20 בפברואר 2019. באלבום פינק משתפת פעולה עם האמנים ורבל, חאליד וכריס סטייפלטון.

עם יציאתו נכנס האלבום אל המקום הראשון במצעד הבילבורד 200.

## רקע
במקור, האלבום היה אמור לצאת לאור כמיני-אלבום שמונה חודשים לאחר יציאתו של אלבומה הקודם, אך פינק אמרה בריאיון ל-USA Today: "המשיכו לבוא לי הזדמנויות לעבוד עם כל האנשים המדהימים האלה ואני חושבת שזה מהות כל האלבום הזה, הכפר שנדרש כדי ליצור אותו. בהתחלה באמת חשבתי לעשות מיני-אלבום בשביל המעריצים אבל אז הכל התגלגל לכדי פרויקט שלם".

## קידום
פינק הכריזה על האלבום ועל הסינגל הראשון שלו בתוכנית האירוח של אלן דג'נרס ב-6 בפברואר באותה השנה. שבועיים לאחר מכן, יצא לאור הסינגל הראשון. באותו היום הופיעה איתו בטקס הפרסים הבריטי. ב-21 במרץ 2019, העלתה לערוץ היוטיוב שלה את הקליפ הרשמי לשיר. שבוע לאחר מכן, היא הוציאה לאור את השיר "Hustle" כסינגל שיווקי מתוך האלבום ביחד עם האלבום לרכישה מוקדמת.

ב-11 באפריל 2019, היא הוציאה לאור את השיר "Can We Pretend" כסינגל שיווקי נוסף ובמהלך החודש הוציאה אותה כסינגל באוסטרליה ובהמשך גם כסינגל בכל העולם. ב-22 באפריל חשפה פינק גם את שיר הנושא של האלבום ובהמשך הוציאה אותו כסינגל גם. ובאותו היום הופיעה שוב עם הסינגל הראשון בתוכנית האירוח של אלן דג'נרס. ביום יציאת האלבום היא התראיינה בתוכנית "Today Show" וב-17 בספטמבר, היא הוציאה את השיר "Love Me Anyway" כסינגל הרביעי מהאלבום.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי פינק
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי ראיין טדר
קטגוריה:אלבומים שהופקו על ידי שלבאק
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב בממלכה המאוחדת
קטגוריה:אלבומי פלטינה באוסטרליה
קטגוריה:אלבומי חברת RCA רקורדס
אישה רגילה (סדרת טלוויזיה)

**אישה רגילה** (ברוסית: **«Обы́чная же́нщина»**) היא סדרת טלוויזיה בלשית רוסית בבימויו של בוריס חלבניקוב ובכיכובה של אנה מיכאלקובה, בתו של הבמאי ניקיטה מיכאלקוב.

פרק הבכורה שודר ב-29 באוקטובר 2018 בערוץ TV-3. פרק הסיום של העונה הראשונה שודר ב-8 בנובמבר 2018. סדרת הטלוויזיה הוארכה לעונה שנייה, שתעלה בפלטפורמת Premier בשנת 2020. לבמאית העונה השנייה מונתה נטליה משצ'אנינובה. בוריס חלבניקוב משמש בעונה השנייה כמפיק ומנהל אמנותי.

## עלילה
במרכז העלילה סיפורה של אישה רגילה המנהלת חיים כפולים. בחיים הרגילים, מרינה היא אשתו של מנתח, אם לשני ילדים ובעלת חנות פרחים ובחייה האחרים היא סרסורית המנהלת עסק ספציפי קשה מאוד.

## שחקנים
* **אנה מיכאלקובה** – מרינה לברובה
* **יבגני גרישקובץ** – ארטיום לברוב, בעלה של מרינה
* **טטיאנה דוגילבה** – אנטונינה וסילייבנה, חמותה של מרינה
* **אגלאיה טרסובה** – סבטלנה, זונה
* **[[אלכסנדרה בורטיץ']]** – ז'ניה קראסנובה
* **יליזבטה קונונובה** – בתם הבכורה של הזוג לברוב
* **מריה אנדרייבה** – המאהבת של ארטיום
* **ולנטינה לוקשצ'וק** – נסטיה, זונה

## פרסים ומועמדויות
* 2018 - פרס השחקנית הטובה ביותר בסדרת הטלוויזיה וסדרות האינטרנט Series Mania, הוענק לאנה מיכאלקובה.
* 2019 - פרס נשר הזהב:
** פרס השחקנית הטובה ביותר בטלוויזיה (אנה מיכאלקובה).
** מועמדות לפרס הסרט או המיני-סדרה הטובה ביותר
* 2019 - פרס התאחדות מפיקי הקולנוע והטלוויזיה:
** פרס "מיני סדרת הטלוויזיה הטובה ביותר (5–24 פרקים)"
** פרס "השחקנית הטובה ביותר לסרט / סדרת טלוויזיה" (אנה מיכאלקובה)
** מועמדות בקטגוריה "התסריטאים הטובים ביותר" (מריה מלנבסקאיה, דניס אוטוצ'קין, אלכסנדר סוביצ'בסקי)
** מועמדות בקטגוריית "עבודת הבימוי הטובה ביותר" (בוריס חלבניקוב)
** מועמדות בקטגוריה "המוזיקה המקורית הטובה ביותר לסרט טלוויזיה / סדרת טלוויזיה" (דמיטרי אמליאנוב)
** מועמדות בקטגוריה "עבודת בימוי העריכה הטובה ביותר" (יוליה בטאלובה, דריה דנילובה)
** 2019 - פרס תעשיית הטלוויזיה TEFI 2019
*** 2019 - השחקנית הטובה ביותר בסרט טלוויזיה / סדרה (אנה מיכאלקובה)
*** הקומדיה / סיטקום הטלוויזיה של השנה
*** במאי סרט טלוויזיה / סדרת טלוויזיה
*** מפיק הטלוויזיה של העונה

## קישורים חיצוניים
* 

* עמוד הסדרה באתר האינטרנט של ערוץ TV-3
* עמוד הסדרה באתר פלטפורמת PREMIER

## הערות שוליים

קטגוריה:ערוץ TV3 הרוסי: תוכניות וסדרות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות דרמה רוסיות
קטגוריה:זנות בטלוויזיה
קטגוריה:זוכי פרס TEFI
קטגוריה:זוכי פרס נשר הזהב הרוסי
נחמיה דב הופמן

**נחמיה דב הופמן** (ביידיש: **נחמיה דוב האָפֿפֿמאנן**; 1860, גאברה, פלך קובנה, ליטא, האימפריה הרוסית – 1928, קייפטאון, דרום אפריקה) היה סופר עברי איש תנועת ההשכלה. חיבר מספר רב של מאמרים וספרי מדע פופולרי, שהתפרסמו בעברית במזרח אירופה במחצית השנייה של המאה ה-19. ב-1889 היגר לדרום אפריקה, והיה חלוץ העיתונות היהודית בארץ זו.

## ספרים שכתב
* **אוצר נחמד**: קבוצת מאמרים [...] על ידיעות העולם והטבע [...]. וילנה, יהודה ליב ליפמאן, תרל"ז / 1877. העתקה דיגיטלית ב'''פרויקט בן־יהודה'''.
* **תולדות חכמי הבאטאניק**. קניגסברג, תרל"ט / 1879.
* **הנוסע**: מאמרים ועניינים שונים מידיעות העולם והטבע [...] חזיונות מפעולות הטבע [...] ובחיק הארץ [...] תכונת בעלי חיים שונים [...]. וילנה, אברהם צבי קאצינעלינבויגען, תרמ"ג / 1883. העתקה דיגיטלית ב'''פרויקט בן־יהודה'''.
* **מעשי חכמים**: ישא מדברותיו על עניינים מדעיים שונים [...] על חכמת הטבע וידיעות העולם הטבעי [...] מאסף מבחירי החכמים. ורשה, יוסף אונטערהענלדער, תרמ"ד / 1884.
* **מאמר מקדמי ארץ**: חקירות [...] על דבר השתלמות מין האנוש, והתפתחות כחותיו הנפשיות [...]. ורשה, יצחק גאלדמאן, תרמ"ו / 1886.
* **ספורי הטבע**: [...] ספורים [...] מענייני ידיעות העולם והטבע [...] פלאי בעלי חיים רבים ושונים [...] מאספים מבחירי חכמי הטבע הנוסעים והתרים את הארץ. ורשה, יצחק גאלדמאן, תרמ"ז / 1887. העתקה דיגיטלית ב'''פרויקט בן־יהודה'''.
* **ספר הזכרונות**: עראינערונגען פון א ליטווישען משכיל אין דריי וועלט-טהיילען אייראפא, אמעריקא און אפריקא. (ביידיש). קייפטאון, תרע"ו.
* מאמרים רבים בעיתון "הצפירה".

## לקריאה נוספת
* יעקב שביט ויהודה ריינהרץ, "האל המדעי" – מדע פופולרי בעברית במזרח אירופה במחצית השנייה של המאה ה־19. ספריית הילל בן חיים / הוצאת הקיבוץ המאוחד, 2011. עמ' 133-137.

## קישורים חיצוניים

* Nekhemye-Dov Hofman (Nehemiah Dov Hoffmann) in: Yiddish Leksikon, 10 February 2016.
* ג. קרסל, "חלוץ העיתונות היהודית באפריקה הדרומית". "דבר", 9 בינואר 1948, עמ' 4 (באתר עיתונות יהודית היסטורית).
* 
* 

קטגוריה:סופרים יהודים רוסים
קטגוריה:משכילי רוסיה
קטגוריה:ילידי 1860
קטגוריה:נפטרים ב-1928
גשר הכביש הבריטי

**גשר הכביש הבריטי** נבנה בתקופת המנדט הבריטי במסגרת פרויקט סלילת כביש חיפה-ג'דה (היא רמת ישי).

## היסטוריה
ממוזער|תוואי כביש 75, תוואי מסילת רכבת העמק ותוואי הקישון בפארק העמקים
נחל קישון הוא נחל איתן הזורם לאורך כ-70 ק"מ מאזור ג'נין ועד למפרץ חיפה שם נשפך לים התיכון. בחודשי החורף הגשומים במיוחד הנחל עלול לעלות על גדותיו.

בניית גשר הכביש הבריטי מעל ערוץ נחל קישון הייתה חלק ממיזם סלילת כביש חיפה-ג'דה (היום כביש 75), יוזמת הנציב העליון הראשון הרברט סמואל לשיפור התעבורה בארץ ישראל המנדטורית.

הכביש נסלל בין השנים 1920 - 1922, במקביל ובצמוד למסילת רכבת העמק שפעלה מאז שנת 1905. בסלילת הכביש השתתפו גדוד שומריה וגדוד העבודה.

בדומה לגשר הרכבת הטורקי על נחל הקישון הצמוד אליו, שנבנה בשנת 1903, גם גשר הכביש נבנה מאבני גזית לבנות ונשען על קשתות רחבות. מבנה זה ידוע עוד מימי הרומאים כמבנה יציב במיוחד המסוגל לשאת עומסי תחבורה גדולים ולעמוד בפני שיטפונות עזים.

## פארק העמקים
גשר הרכבת הטורקי וגשר הכביש הבריטי נמצאים בפארק העמקים שהוקם משני צידי כביש 75, על גדות נחל קישון, לאחר שיקום הנחל וסביבתו על ידי הקרן הקיימת לישראל. מתחת לגשרים נסלל בשנת 2008, ביוזמת רשות נחל קישון, שביל נחל קישון. השביל עובר לאורך גדות הנחל ומשמש כמסלול לטיולים רגליים ולרכיבה על אופניים.

## קישורים חיצוניים

* e ירוק: פארקים בנחל קישון
* רשות נחל הקישון: פארק העמקים
* 

## הערות שוליים

קטגוריה:אתרי מורשת במחוז צפון
קטגוריה:ישראל: גשרים
קטגוריה:מחוז חיפה: מבנים לשימור
האוול דייוויס

**האוול דייוויס** ( אנגלית: Howell Davis ) (בערך 1690 - 19 ביוני 1719) היה פיראט וולשי. הקריירה הפיראטית שלו נמשכה 11 חודשים בלבד, מה -11 ביולי 1718 עד 19 ביוני 1719, אז שמו לו מארב והרגו אותו. ספינותיו היו הקדוגן, באק, סנט ג'יימס ורובר.

דייוויס השתלט/שדד 15 אוניות אנגליות וצרפתיות.

## קריירה קצרה
דייוויס, יליד מילפורד הייבן, פמברוקשייר, ויילס, החל את דרכו בפיראטיות ב־11 ביולי 1718 כאשר ספינת העבדים ״קדוגן״, עליה שימש כקצין שני, נכבשה על ידי הפיראט אדוארד אנגלנד. דייוויס, החליט להצטרף לפיראטים, וקיבל פיקוד על ״קדוגן״ ויצא לברזיל ב -18 ביולי 1718. עם זאת, צוותו החליט להפליג לברבדוס במקום זאת. כאן נכלא דייוויס באשמת הפיראטיות, אך בסופו של דבר שוחרר וחיפש מקלט באזור הפיראטים של ניו פרובידנס בבהאמה.

כאשר נערכו פעולות נגד הפיראטים, בניו פרובידנס על ידי המושל וודס רוג'רס, דייוויס עזב את הספינה ״באק״ עם שישה אנשי צוות נוספים, שכללו את תומאס אנסטיס וולטר קנדי, כדי להשתלט על הספינה עד מרטיניק. דייוויס נבחר לקפטן וניהל פשיטות מבסיסו בקוקון.

בהמשך הוא חצה את האוקיינוס האטלנטי כדי לשדוד משלוחים באזור באיי כף ורדה. אחת הספינות שתפס שם הפכה לספינת הדגל החדשה של דייוויס, ״סן ג'יימס״ עם 26 תותחים. לאחר מכן הוא הקים שותפות עם שודד ים צרפתי אוליבייה לבאסור, המכונה לה בוזה, וקברניט נוסף באונית פיראטים, תומאס קוקלין. השותפות נמשכה עד שהתפרקה כתצאה מוויכוח ביניהם שהם היו שיכורים. דייוויס עבר לספינה ״רובר״ עם 32 תותחים, והפליג דרומה ותפס ספינות עם מטען עשיר יותר בחוף הזהב (גאנה). אחד מאסיריו היה עמיתו הוולשי ברתולומיאו רוברטס, שנועד להתפרסם עוד יותר כפיראט, כמו גם תומאס סאטון, שהפליג לצד רוברטס במשך כל הקריירה הפיראטית שלו. 

## תחבולות והונאה
דייוויס היה אדם פיקח ומקסים, והתחזה לרב חובל פרטי ולגיטימי שהוליך שולל את מפקד המצודה הבריטית שהחזיקה עבדים בגמביה. לאחר שהשתלט על מפקד המצודה בזמן ארוחת קבלת פנים, דייוויס החזיק בו כבן ערובה, עד שקיבל כופר ב -2,000 פאונד בזהב.

פעם אחרת, תפס ספינה צרפתית חזקה וגדולה, כאשר הניף להפחידה, את דגל הפיראטים השחור שנלקח מספינה גדולה שתפס. שהייתה חמושה מאוד. הצרפתים הניחו שזאת הספינה השנייה והם נכנעו במהירות.
ממוזער|362x362 פיקסלים|דיוקן של האוול דייוויס, על רקע ספינת הולנדית ששדד. ציור פרסומות לסיגרים משנת 1888
עם זאת, כשניסה שוב לבצע את העמדת הפנים הזאת, כשהוא התחזה לצייד פיראטים של הצי המלכותי כדי לחטוף את מושל האי הפורטוגלי פרינסיפה, המושל הבין זאת. דייוויס הוזמן להגיע למבצר להרמת כוס יין. בדרך לשם, המושל ארגן מארב לפיראטים, ודייוויס נורה למוות ב -19 ביוני 1719. ברתולומיאו רוברטס נבחר כמחליפו על ידי צוות הספינה, והוא פשט על האי כנקמה בהמשך הלילה.

קפטן ויליאם סניילגראב, שנלכד על ידי הפיראטים בשנת 1719, כתב מאוחר יותר סיכום על ניסיונו הימי, על נפילתו בשבי שודדי ים. הוא הגיע למסקנה שדייוויס ״היה אדם אנושי נדיב ביותר". 

## בתרבות הפופולרית
האגדה של האוול דייוויס העניקה השראה ליצירות בדיוניות כמו ״שודדי האצולה״ מאת ר. ל. ז'אן.

דמותו של האוול דייוויס מופיעה כדמות משנית במשחק Assassin's Creed IV: Black Flag.

## מקורות
* Breverton, Terry (2003) The book of Welsh pirates and buccaneers. Glyndwr Publishing. 
* Pickering, David. "Pirates". CollinsGem. HarperCollins Publishers, New York, NY. pp 80–82. 2006



## קישורים חיצוניים

## הערות שוליים


קטגוריה:שודדי ים
קטגוריה:שודדי הקאריביים
קטגוריה:ילידי 1690
קטגוריה:נפטרים ב-1719
המטבח בפריז (סרט)

**המטבח בפריז** (ברוסית: **«Ку́хня в Пари́же»**) הוא סרט קולנוע באורך מלא בהפקת חברת הטלוויזיה STS וחברת YBW, המהווה המשך לעונה השלישית של סדרת הטלוויזיה "המטבח". הקרנת הבכורה התקיימה בכל בתי הקולנוע ברוסיה ב-1 במאי 2014.

## עלילה
לאחר אירועי העונה השלישית, מסעדת קלוד מונה ממשיכה לחזק את תהילתה במוסקבה, תוך שהיא נותרה ממסד משגשג עם בעלים מיומן, מנהלת חרוצה ומטבח מעולה. אך כל התקוות והעמל של הצוות מופרע מכישלון המסעדה בהכנה ובניהול אירוע בינלאומי – מפגש בין נשיאי רוסיה וצרפת.

העובדים ובעל המסעדה צריכים לחפש מקום עבודה חדש ונוטשים את "קלוד מונה" הקודם ונוסעים אל "עיר האהבה", בירת צרפת – פריז. עבודה חדשה, צבע חדש ויריבים חדשים. ויקטור בארינוב פוגש את אביו שלו – השף של המסעדה הטובה ביותר בפריז בעוד מקסים לברוב נאלץ להתמודד עם החבר הצרפתי של ויקטוריה, שבסופו של דבר מנסה להציע לה הצעת נישואין. הסרט מסתיים בחתונתם של מקסים וויקטוריה, כמו גם עם חזרת צוות המסעדה לרוסיה.
## שחקנים ודמויות
*ילנה פודקמינסקאיה – ויקטוריה
*מארק בוגאטירב – מקסים
*ונסן פרז – ניקולה דופן, ראש שירות הפרוטוקול בלשכת נשיאת צרפת
*דמיטרי נזרוב – ויקטור בארינוב
*דמיטרי נאגייב – בתפקיד עצמו
*מיכאיל טראבוקין – פדיה, מומחה לדגים
*סרגיי לאביגין – סניה, מומחה לבשר
*ניקיטה טראסוב – לואי בנואה, קונדיטור
*ויקטור חוריניאק – קוסטיה, ברמן
*אולגה קוזמינה – מלצרית, רעייתו של קוסטיה
*ג'יב פוקטייה – בלתאזר ברתולומיאו, סו שף במסעדת אברורה
*אולג טבקוב – פיוטר בארינוב, שף מסעדת ויקטור ואביו של ויקטור בארינוב
*אלנה נוגוארה – נשיאת צרפת
*אנאטולי גורבונוב – נשיא רוסיה
*איגור איוואנוב – ראש שירות הפרוקוטול של הסגל הנשיאותי של רוסיה
*כריסטיאן ביוז'ו – פיליפ בואלו, מבקר מסעדות

## הפקה
באביב 2013 נפגשו יוצרי הסדרה "המטבח" בפריז כדי לציין את יציאת עונה 2 של הפרויקט. תוך כדי הליכה לאורך גדות הסן עלה הרעיון לצלם את הסרט בבירת צרפת.

הצילומים התרחשו בעיקר בצרפת והחלו ב-6 בספטמבר 2013 בפריס, והושלמו כבר ברוסיה ב-18 בפברואר 2014. בסך הכל, תהליך הצילומים נמשך 53 יום, וצולמו 106 דקות. הקרנה טרום הבכורה של הסרט נערכה ב-24 באפריל 2014 במוסקבה ובסנקט פטרבורג בבתי הקולנוע "אוקטובר" ו"חודוז'סטבניי", בהתאמה, בה השתתפו השחקנים הראשיים בסרט ילנה פודקמינסקאיה, מארק בוגאטירב ו-ונסן פרז, כמו גם במאי הסרט – דמיטרי דיאצ'נקו.

לאחר ההצלחה של "מטבח בפריס", החלו לעבוד על סרט חדש באורך מלא, שתוכנן במקור לצילום בסין (תואר העבודה הוא "מטבח בשנגחאי"). עם זאת, בסופו של דבר, הסרט הוחלט לצלם בסוצ'י, במוסקבה ובאבחזיה, ובשם אחר – "מטבח. הקרב האחרון". הבכורה של הסרט העלילתי השני התקיימה ב־20 באפריל 2017 בבתי קולנוע.
## פרסים
הסרט זכה בפרס ז'ורז' 2015 במועמדות "הקומדיה הרוסית הטובה ביותר".

## קישורים חיצוניים

* דף הסרט באתר של חברת ההפקה " YBW"
## הערות שוליים

קטגוריה:אוכל ושתייה בתרבות ובאמנות
קטגוריה:מוסקבה בקולנוע
קטגוריה:סרטי 2014
קטגוריה:סרטי דרמה רוסיים
קטגוריה:סרטי קומדיה רוסיים
קטגוריה:סרטים בצרפתית
קטגוריה:סרטים ברוסית
קטגוריה:סרטים מבוססי סדרות טלוויזיה
קטגוריה:פריז בקולנוע
יוהאן גלאוביץ

**יוהאן גלאוביץ** (בגרמנית: **Johann Christoph Glaubitz**; 1700, שווידניצה – 30 במרץ 1767, וילנה) היה אדריכל גרמני שפעל בדוכסות הגדולה של ליטא.

## ביוגרפיה
יוהאן גלאוביץ נולד בשווידניצה ולמד אדריכלות בדרום גרמניה. במהלך שנות ה-30 של המאה ה-18 הוא עבד בדנציג. בעקבות שרפות שהתרחשו בווילנה בשנים 1737, 1748 ו-1749 הוא הוזמן להשתתף בעבודות שיקום העיר.

בשנים 1738–1748 הוא עבד על שיקום כנסיית יוהאן הקדוש הלותרנית. במשך שנים זה היה הבניין הגבוה בעיר (עד 68 מטר כולל הצלב) ומבנה חשוב בסגנון הבארוק בעיר.

בשנים 1741–1743 הוא שיקם את כנסיית יקטרינה הקדושה הפולנית ובשנים 1749–1753 את כנסיית רוח הקודש האורתודוקסית-רוסית. בתקופה זו הוא עבד על העיצוב הפנימי של בית הכנסת הגדול של העיר.

בנוסף לכך הוא תכנן בתים פרטיים ברחבי וילנה.

בשנים 1748–1765 עבד יוהאן גלאוביץ על כנסיית סופיה הקדושה בפולוצק, הבניין הגדול בבלארוס בסגנון בארוק. במקביל הוא תכנון מערך של מנזר דומיניקני בוולינצי.

## קישורים חיצוניים

* ספר על חייו
* תיאור חייו בליטאית

קטגוריה:אדריכלים גרמנים
קטגוריה:ילידי 1700
קטגוריה:נפטרים ב-1767
בריל גאסטאלדלו

**בריל אמילי פולט גאסטאלדלו** (בצרפתית: **Béryl Émilie Paulette Gastaldello**; נולדה ב-16 בפברואר 1995) היא שחיינית צרפתייה. פעמיים ברציפות סגנית אלופת העולם בבריכת 25 מטר (אבו דאבי 2021 ומלבורן 2022) במשחה ל-100 מטר מעורב אישי וסגנית אלופת העולם בבריכת 25 מטר (בודפשט 2024) במשחה ל-100 מטר חופשי.
## קריירה
גאסטאלדלו היא דור שלישי של ספורטאים אולימפיים שמייצגים את צרפת. היא שוחה במועדון LA קארנט שמשתתף בליגת השחייה הבינלאומית (ISL). גאסטאלדלו מתאמנת באוניברסיטת טקסס A&M. היא מיוצגת על ידי ELIS Athletics, סוכנות בינלאומית לניהול ושיווק ספורט.

גאסטאלדלו נולדה במרסיי, צרפת אבל עברה לטקסס בתור מגייסת בינלאומית לטקסס A&M. היא התחילה לשחות בגיל 8 והחלה להתאמן בצורה מקצועית מגיל 16. הסגנונות החזקים שלה הם פרפר וחופשי, אבל זה לא הפריע לה לשבור את השיא הלאומי ב־50 מטר גב ב־2015. אליפות אירופה שהתקיימה בגלאזגו בשנת 2018 הייתה התחרות הבינלאומית הגדולה הראשונה בה זכתה במדליית זהב. תחביביה הם רכיבה על סקייטבורד ונגינה בכלי הקשה.

היא התחרתה באליפות העולם בשחייה 2015 ובאולימפיאדת ריו דה ז'ניירו (2016).

## קישורים חיצוניים

* בריל גאסטאלדלו ב- FINA

קטגוריה:שחייניות צרפתיות
קטגוריה:שחייניות חופשי צרפתיות
קטגוריה:שחייניות פרפר צרפתיות
קטגוריה:שחייניות צרפתיות באולימפיאדת ריו דה ז'ניירו (2016)
קטגוריה:שחייניות צרפתיות באולימפיאדת טוקיו (2020)
קטגוריה:שחייניות צרפתיות באולימפיאדת פריז (2024)
קטגוריה:ילידות 1995
קטגוריה:צרפתים שנולדו ב-1995
טלדור כבלים ומערכות

**טלדור כבלים ומערכות בע"מ** היא חברה ישראלית המייצרת כבלים (כבלי נחושת וכבלי סיבים אופטיים) לחשמל, אלקטרוניקה ותקשורת. מנכ"ל החברה משנת 2020 הוא ירון קלדר.

החברה נוסדה בשנת 1966 בקיבוץ עין דור, שבו נמצא מפעלה הראשי. בשנת 1985 הקימה החברה מפעל נוסף בקיבוץ גשור, ובשנת 2008 רכשה את המפעל של חטיבת התקשורת של חברת סינרג'י כבלים בע"מ בבית שאן. בחברת טלדור מועסקים כ 430 עובדים, מהם 45 מהנדסים וטכנאים.

החברה מייצרת כבלים בתחומים הבאים: טלקום, תעשייה והביטחון. 

טלדור מייצרת בעיקר כבלי תקשורת ביניהם כבלי מכשור, כבלים קואקסיאליים, כבלי אודיו ואלקטרוניקה, פיקוד, כבלי תקשורת נתונים, כבלים אופטיים  וכבלים היברידיים. כ 60 אחוז מתוצרת החברה מופנית לייצוא ונמכרת ב-25 מדינות.

כמו כן טלדור עוסקת בפיתוח מוצרים חדשים בתחום הכבילה ומתכננת מוצרים בהתאם לדרישות לקוחותיה ברחבי העולם. 

החברה היא בבעלות משותפת של הקיבוצים עין דור וגשור (50%) ושל קיבוץ יזרעאל, שרכש בשנת 2022 50% מהבעלות בחברה מידי קרן טנא.

## קישורים חיצוניים
*  

## הערות שוליים

קטגוריה:התעשייה הקיבוצית
קטגוריה:תעשיית אלקטרוניקה בישראל
המטבח: הקרב האחרון

**המטבח: הקרב האחרון** (ברוסית: **Кухня. Последняя битва**) הוא סרט עלילתי קומי רוסי בבימויו של אנטון פדוטוב, המהווה המשך העונה השישית של סדרת הטלוויזיה המצליחה "המטבח".

בכורת הסרט ברוסיה התקיימה ב-20 באפריל 2017 בבתי הקולנוע. הסרט שודר בטלוויזיה ב-28 באוגוסט 2017 בערוץ STS. הסרט היה הפרויקט הקולנועי האחרון בו השתתף אולג טבקוב.

## עלילה
לאחר שקיבל את כוכב המישלן, ויקטור בארינוב פורש, עוסק בגידול דבורים ומחנך את נכדתו, אך לא משאיר שום תקווה להשוויץ שוב בתחום הקולינרי עם צוות מקצוענים המתואם היטב והגורל נותן לו סיכוי שכזה - הגיבורים מקבלים את הזכות לייצג את רוסיה באליפות הקולינריה הבינלאומית בסוצ'י, אותה מממן דמיטרי נאגייב עצמו.

בנוסף, ויקטור מגלה על קיומו של בן מחוץ לנישואין - בחור נקמני, בשם איוואן, שנפגע על ידי אביו ונתפס על ידי המשטרה לאחר מתקפת האקרים על הטלוויזיה. חופש הבן ותוצאת המשא ומתן בין רוסיה לסין תלויים כעת בביצועיהם של ויקטור וצוותו. במהלך טיול בסוצ'י, איוון פוגש את אהבתו - אנה, חברת הצוות הקולינרי בצרפת ודמיטרי נגאייב נקלע לסיטואציה קשה בהרי אבחזיה.

## שחקנים ודמויות
*דמיטרי נזארוב - השף ויקטור בארינוב, נבחרת רוסיה
*דמיטרי נאגייב - בתפקיד עצמו כבעלי מסעדת Claude Monet ומנחה אליפות העולם בקולינריה
*סרגיי לבגין - שף מסעדת Victor
*אולג טבקוב - פיוטר בארינוב, אביו של ויקטור
*אנפיסה צ'רניך - אנה סירינה, שפית בנבחרת צרפת
*קיריל קובבאס - איוואן נאבוקוב
*סרגיי יפישב - ליובה, סו-שף
*מיכאיל טראבוקין - פדיה, שף מומחה בדגים
*ניקיטה טראסוב - לואי בנואה, קונדיטור
*ולריה פיודורוביץ' - סו-שף, קטיה
*מיכאיל בשקאטוב - דניס, בעלה של קטיה
*מרינה מוגילבסקאיה - ילנה סוקולובה, רעייתו של ויקטור
*אולגה קוזמינה - אנסטסיה פומינה, ארט-דירקטור במסעדת Victor
*דיאנה פוז'ארסקאיה - דריה, מארחת מלון הבוטיק Eleon
*וסיליסה נמצובה - סתם של דניס וקטיה
*אנטולי גורבונוב - נשיא רוסיה
*איגור איוואנוב - ראש מחלקת הפרוטוקול בלשכת נשיא רוסיה

## הפקה
הצילומים תוכננו במקור להתרחש בסין (ושם הסרט הראשוני היה "המטבח בשנגחאי"). עם זאת, בסופו של דבר הוחלט לצלם את הסרט ברוסיה (בסוצ'י ובמוסקבה) ובאבחזיה ובשם אחר - "המטבח: הקרב האחרון". הצילומים עצמם התרחשו מספטמבר 2016 עד פברואר 2017.

## קישורים חיצוניים

* המטבח: הקרב האחרון באתר ערוץ STS
* המטבח: הקרב האחרון באתר חברת ההפקה YBW
## הערות שוליים

קטגוריה:סרטים ברוסית
קטגוריה:סרטים מבוססי סדרות טלוויזיה
קטגוריה:סרטי קומדיה רוסיים
קטגוריה:סרטי 2017
קטגוריה:ולדימיר פוטין בתרבות
קטגוריה:ערוץ CTC: סרטים
איך להיות רוסי (סרט)

**איך להיות רוסי** (במנדרינית: **战斗民族养成记**; ברוסית: **Как я стал русским**) הוא סרט קומדיה רומנטית סיני-רוסי משנת 2019 בבימויו של צ'יה האו ואקאקי סחלאשווילי, שנכתב על ידי אנדריי זולוטארב וליי גואנגלין ובכיכובם של דונג צ'אנג, ויטאלי חאייב, יליזבטה קונונובה וסרגיי צ'ירקוב. הסרט הוא עיבוד לסדרת הטלוויזיה הקומית הרוסית משנת 2015 באותו שם. הסרט הוקרן בבכורה ברוסיה ב-17 בינואר 2019, והוקרן בסין ב-24 בינואר 2019. הסרט עוקב אחר סיפורו של צעיר סיני ששמו פנג פנג המתחתן עם אשתו ועובר מבחן אצל חותנו הרוסי.

## עלילה
פנג הוא בחור סיני המאוהב באירה הרוסייה, אלא שלהתחבב על אבי כלתו זו משימה לא קלה ופנג נוסע למוסקבה ומוצא שזו משימה קשה במיוחד.
## שחקנים ודמויות

## הפקה
סרט זה צולם גם ברוסיה וגם בסין. הצילומים נערכו במוסקבה, בייג'ינג ושנחאי בשנת 2018.

## שחרור
בנובמבר 2018 הודיעו המפיקים כי הסרט ייצא לאקרנים ב-24 בינואר 2019. אתר דובאן הסיני העניק דירוג 4.7 מתוך 10.

## קישורים חיצוניים

* "איך להיות רוסי", באתר אידיבי

## הערות שוליים

קטגוריה:סרטים רוסיים
קטגוריה:סרטים סיניים
קטגוריה:סרטים ברוסית
קטגוריה:סרטים במנדרינית
קטגוריה:סרטי 2019
קטגוריה:סרטי דרמה קומית
קטגוריה:סרטי קומדיה רוסיים
קטגוריה:סרטי קומדיה רומנטית
קטגוריה:סרטים מבוססי סדרות טלוויזיה
איך להיות רוסי (סדרת טלוויזיה)

**איך להיות רוסי** (ברוסית: **Как я стал русским**) היא סדרת טלוויזיה קומית רוסית (סיטקום) שהופקה על ידי YBW וחברת MyWay Production.

פרק הבכורה של הסדרה שודר ב-2 בנובמבר 2015 בערוץ STS. הפרק האחרון שודר ב-2 בדצמבר 2015. סדרת הטלוויזיה זכתה להצלחה גדולה בסין. במרץ 2017 התברר כי על בסיס הסדרה יצולם סרט באורך מלא בהפקה משותפת של רוסיה וסין. הסרט יצא להפצה נרחבת בבתי הקולנוע ברוסיה ב-7 בפברואר 2019.

## עלילה
אלכס וילסון, עיתונאי בהוצאת אמריקן פוסט בניו יורק, כתב מאמר פרובוקטיבי על חבר קונגרס אמריקני, שלאחריו הוא נאלץ לעזוב לזמן מה. הוא נשלח לנסיעת עסקים ארוכת טווח לרוסיה, אלא שעל רוסיה הוא לא יודע כלום ומכיר רק דעות קדומות שאיתן גדל וסיפרה לו סבתו, שהיגרה לארצות הברית מרוסיה לפני שנים רבות.

בהגיעו למוסקבה, בנוסף למשימות עריכה, אלכס גם פותח בלוג אישי בו הוא מנסה ללמוד את המציאות הרוסית ולהבין את רוסיה. כל פרק מסתיים בתובנה של אלכס על רוסיה ובמאמרים בו הוא מספר לבני ארצו על חיי הרוסים בעוד לרוסים הוא יראה את חוזקותיהם וחולשותיהם בעיני התייר האמריקאי.

לאלכס מחכה גם סיפור אהבה ברוסיה: כבר ביום הראשון הוא פוגש את אניה, בה הוא מתאהב ממבט ראשון.

## שחקנים ודמויות
* מתאוש דאמנצקי - אלכס וילסון
* סרגיי צ'ירקוב - נהג
* ויטאלי חאייב - אוליגרך
* סבטלנה איוואנובה - אניה
* אלכסנדרה אורסוליאק

## פסקול

## ביקורת
הסדרה זכתה לביקורות חיוביות. המבקרים ציינו לטובה את בחירת הבדיחות וההלצות על הרפתקאותיו של אמריקאי ברוסיה. אף על פי שהדמות הראשית היא זר שמגיע לרוסיה, הוא לא הראשון שדמותו מוגחכת; היוצרים בחרו דרך פורמט הסדרה כסיטקום להציג גם את הרוסים בפני עצמם לא רק על יתרונותיהם אלא גם על מגרעותיהם וחסרונותיהם.

בסין זכתה הסדרה לפופולריות עצומה, הדירוג שלה שם הגיע כמעט לדירוג של "משחקי הכס": באחד מאתרי הקולנוע הסיניים הדירוג של הסדרה היה 9.2 ("משחקי הכס" קיבלה 9.3) לדברי משתמשי האינטרנט הסינים, "הדמויות והעלילה כפריות וגסות רוח, אבל הבדיחות ממש קולעות ומאפשרות לחוות את רוסיה האמיתית".

## קישורים חיצוניים
* 

* עמוד הסדרה באתר הרשמי של ערוץ STS
* עמוד הסדרה באתר הרשמי של ערוץ STS LOVE
* עמוד הסדרה באתר YBW Group

## הערות שוליים

קטגוריה:קומדיות מצבים רוסיות
קטגוריה:סדרות קומדיה רוסיות
קטגוריה:סדרות טלוויזיה רוסיות שעלו לשידור בשנות ה-2010
Liar (שיר של קמילה קביו)

"**Liar**" הוא סינגל שהוקלט על ידי זמרת הפופ האמריקאית קמילה קביו. השיר יצא לאור ב-5 בספטמבר 2019, על ידי חברת התקליטים אפיק רקורדס, כסינגל הראשון והפותח מתוך אלבום האולפן השני שלה, Romance.

השיר הגיע למקום ה-52 במצעד הבילבורד הוט 100.

## רקע וכתיבה
השיר נכתב על ידי קמילה קביו, אלי טמפוסי, אנדרו וואט , ג'ונתן בליון , ג'ורדן ג'ונסון, סטפן ג'ונסון, ג'ני ברגרן, ג'ונאס ברג'רן, מאלין ברג'רן, אולף אג'ברג וליונל ריצ'י והופק על ידי אנדרו וואט, המונסטרס & סטריינג'רז וג'ון בליון.

השיר כולל סימפול של השירים "All Night Long (All Night)" מאת ליונל ריצ'י ו"All That She Wants" מאת אייס אוף בייס ולכן ריצ'י והחברי ההרכב רשומים ככותבים של השיר.

השיר משלב את סגנונות הפופ, הסקא והמוזיקה הלטינית.

## וידאו קליפ
הווידאו קליפ המלא שיצא עבור השיר, הועלה לערוץ היוטיוב של קמילה קביו ב-5 בספטמבר 2019. בקליפ ניתן לראות את קביו מהלכת במקום מלא באש, תוך שהתפאורה של הקליפ בסגנון תקופת האדם הקדמון.

נכון לדצמבר 2019, מונה הצפיות של הקליפ עומד על למעלה מ-65 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי קמילה קביו
קטגוריה:וידאו קליפים שבוימו על ידי דייב מאיירס
קטגוריה:סינגלים שהגיעו למקום הראשון בפולין
קטגוריה:שירי פלטינה בארצות הברית
קטגוריה:שירי פלטינה בברזיל
קטגוריה:סינגלים בהוצאת אפיק רקורדס
קטגוריה:סינגלים בהוצאת סייקו מיוזיק
קרחון ביוור (מדף הקרח רוס)

**קרחון ביוור** (באנגלית: **Beaver Glacier**)  הוא קרחון בשטח חסות רוס שבאנטארקטיקה. 

קרחון ביוור מנקז את הרי החוף של רכס רכס המלכה אלכסנדרה מעט צפונית מערבית להר פוקס ונשפך אל מדף הקרח רוס בנקודת מקאן.

## היסטוריה
### מקור השם

שמו של הקרחון ניתן לו על ידי משלחת הסקר הגאולוגי האנטארקטי של ניו זילנד. 

הקרחון נקרא על שם מטוס הביוור "*העיר אוקלנד" (City of Auckland)*, שהתרסק באזור זה בינואר 1960. 

המטוס, שהיה מטוס חיל האוויר המלכותי של ניו זילנד, העביר באותה עת משלחת סקר גאולוגי ממדף הקרח רוס אל רמת הקוטב.

## קישורים חיצוניים

* קרחון ביוור באתר הסקר הגאולוגי של ארצות הברית
* קרחון ביוור באתר הגאזט האנטארקטי המשווה SCAR של ממשלת אוסטרליה

## הערות שוליים

ביוור
ביוור
קרחון ביוור (ארץ אנדרבי)

**קרחון ביוור** (באנגלית: **Beaver Glacier**) הוא קרחון רחב בארץ אנדרבי שבאנטארקטיקה.

ראשו של הקרחון ממוקם בבסיסו של הר קינג.

הקרחון זורם לכיוון מערב ונשפך אל תוך מפרץ אמונדסן, בין קרחון אוסטר והר גלידל.

הקרחון נשפך בסמוך לאי ביוור, הקרוי על שם הקרחון.

## היסטוריה
### גילוי הקרחון

משלחת החקר האנטארקטית הלאומית של אוסטרליה בפיקודו של פ. וו. קרון (P W Crohn) הגיעה אל הקרחון ב־28 באוקטובר 1956.

### מקור השם

המשלחת קראה לקרחון על שם מטוסי הביוור (de Havilland Canada DHC-2 Beaver) ששימשו את המשלחת בחקירת חופי אנטארקטיקה באזור זה.

## לקריאה נוספת

• Charles Swithinbank, **[https://books.google.co.il/books?id=RkrWLg-d-xAC&pg=PA77&lpg=PA77&dq=%22Beaver+Glacier%22&source=bl&ots=2yg6oiTgmx&sig=ACfU3U0USPLcPRwjXlEBXGm3emCJD1HDJA&hl=en&sa=X&ved=2ahUKEwjl-qy9p6TmAhXPGuwKHY5aD3MQ6AEwDnoECA4QAQ#v=onepage&q=%22Beaver%20Glacier%22&f=false Mowson Coast and Enderby Land]**, Antarctica, Issue 1386, Part 2, P 77

• Ute Christina Herzfeld, **[https://books.google.co.il/books?id=5TsW5lmjJf4C&pg=PA83&lpg=PA83&dq=%22Beaver+Glacier%22&source=bl&ots=m4iPoaDt1R&sig=ACfU3U3SJlG7QuKi7F33h8U3y77GcWflxw&hl=en&sa=X&ved=2ahUKEwjl-qy9p6TmAhXPGuwKHY5aD3MQ6AEwEnoECAoQAQ#v=onepage&q=%22Beaver%20Glacier%22&f=false Atlas of Antarctica: Topographic Maps from Geostatistical Analysis of Satellite Radar Altimeter Data]**, P 83

## קישורים חיצוניים

* קרחון ביוור באתר הסקר הגאולוגי של ארצות הברית
* קרחון ביוור באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מקרחון ביוור לאתרים סמוכים

## הערות שוליים

ביוור
פיקניה

**פיקניה** הוא שמו הפורטוגזי של נתח בקר הפופולרי בברזיל ובפורטוגל ונקרא בישראל לרוב **שפיץ צ'אך**. הנתח פחות מוכר במדינות אחרות, שם קצבים מוכרים אותו כחלק מהסינטה או מהצ'אך. באנגלית הוא מכונה במספר שמות, כגון *Rump Cover*, *Rump Cap* או *Top Sirloin Cap*.

## אטימולוגיה
מקורה של המילה "פיקניה" במילה "פיקנה", שהיה מוט ששימש את החוואים באזורים הדרומיים של פורטוגל וספרד, במיוחד באלנטג'ו, לרעיית בקר. טכניקת רעייה זו נלקחה אז לברזיל על ידי מהגרים פורטוגזים ובסופו של דבר אומץ המונח "פיקניה" תוך התייחסות לחלק בו נדחפה או נחבטה הפרה בפיקנה על ידי החוואים.

## הנתח
ימין|ממוזער|נתחים של בשר בקר ברזילאי ('''פיקניה''' הוא מספר 8)

הנתח מורכב משריר הירך הדו-ראשי ומכסה השומן שלו.

## בעולם
### בברזיל
בברזיל, נתח הבשר המבוקש ביותר הוא לרוב הפיקניה. שם השומן נשמר גם בזמן הכנת הסטייק. לעומת זאת, בארצות הברית יש נטייה להסרתו אלא אם כן הלקוח מבקש אחרת. במסעדות ברזילאיות חותכים את הנתח לארבעה חלקים ומשפדים אותם מקופלים על שיפוד ברזל כך ששכבת השומן מופנית כלפי חוץ, ומבושל תוך כדי סיבוב על גריל פחמים. נהוג לגלח ממנו שכבות בדומה לשווארמה.

### בישראל
נתח הפיקניה ידוע בישראל כ"שפיץ צ'אך". לפי הקיצוב הברזילאי, נתח הפיקניה מגיע עד הגיד השלישי של נתח שפיץ צ'אך וזהו החלק הכי רך בשפיץ.

אף על פי שנתח זה לא נחשב לנתח יוקרתי כמו סינטה, אנטריקוט או פילה, הוא מאופיין בשכבת שומן, עם טעמי בשר עשירים, לכן הביקוש לנתח זה גדל ומחירו מתקרב לזה של נתחי הפרימיום. לפי שיטת הקיצוב הישראלית, זהו נתח מספר 15.

### בארצות הברית
להבדיל משיטת הקיצוב הגרמנית שבה לכל נתח יש שם משלו, השיטה האמריקאית משתמשת באותה מילה כדי לתאר חלקים שונים.

בשל כך, נוצר לעיתים בלבול בין חלקים כגון Top Sirloin או בשמו העברי "אווזית" וחלקים כגון Sirloin Cap או Top Sirloin Cap שהם בעצם פיקניה או שפיץ צ'אך. ממוזער|פיקניה לאחר בישול בסו-וויד וצלייה קצרה.

## קישורים חיצוניים

## הערות שוליים

קטגוריה:המטבח הברזילאי
קטגוריה:נתחי בשר
Bennie and the Jets

**Bennie and the Jets** או **Benny & the Jets** (בעברית: **בני והסילונים**) הוא שיר מאת הזמר אלטון ג'ון שנכלל באלבומו השביעי Goodbye Yellow Brick Road משנת 1973. השיר הולחן על ידי אלטון ג'ון למילותיו של ברני טופין. זהו אחד השירים הבולטים של הזמר, ועם הפצתו היה להצלחה מסחררת בארצות הברית ובקנדה. השיר יצא כסינגל ב-1974, יחד עם השיר "Harmony".

## רקע
השיר הופיע בצד א' של האלבום Goodbye Yellow Brick Road. תחילה התנגד אלטון ג'ון להוציא את השיר כסינגל, במחשבה שזה ינחל כישלון. בפועל, הסינגל הושמע רבות בתחנות הרדיו וב-13 באפריל 1974 העפיל למקום הראשון במצעד הפזמונים השבועי של בילבורד הוט 100. במצעד הפזמונים השנתי של בילבורד הוט 100 לשנת 1974, הגיע השיר למקום התשיעי.

## ביקורות

### רשימות כל הזמנים

## ביצועים
לשיר בוצעו גרסאות כיסוי רבות. בין האמנים הבולטים ניתן למנות את ביסטי בויז, שר, פינק ולוג'יק.
## משתתפים
*אלטון ג'ון - פסנתר, שירה
*דייווי ג'ונסטון - גיטרה חשמלית ואקוסטית
*די מוריי - גיטרה בס
*נייג'ל אולסון - תופים

## קישורים חיצוניים

* סרטון השיר, גרסת אלבום דלוקס (אודיו), באתר יוטיוב

## הערות שוליים

קטגוריה:שירי אלטון ג'ון
קטגוריה:שירים באנגלית
קטגוריה:שירים על מוזיקה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
פרס יאן מיכלסקי

**פרס יאן מיכלסקי** (בצרפתית: **Prix Jan Michalski**) הוא פרס שווייצרי לסיפורת ולספרי עיון המתפרסמים בכל מקום בעולם ובכל שפה. מטרת הפרס היא לחשוף מחברים מעולם הספרות וחבר השופטים הוא רב-תרבותי ורב-לשוני.

הפרס מוענק מטעם קרן יאן מיכלסקי לספרות שהוקמה בשנת 2004 על ידי אשת העסקים המיליארדרית ורה מיכלסקי-הופמן , בעלת מניות משמעותית בחברת התרופות הופמן לה רוש, לזכר בעלה . השקת הפרס התקיימה באוקטובר 2009 ובנובמבר 2010 הוכרז הזוכה הראשון. הזוכים מקבלים מענק כספי בסכום 50,000 פרנק שווייצרי, ותוכנית שהות של שלושה חודשים בבקתות הסופרים של הקרן באזור מונטרישר  בשווייץ.

עם הזוכים בפרס נמנים הסופרים הבאים:
* בשנת 2018: אולגה טוקרצ'וק אשר זכתה בשנה זו גם בפרס נובל לספרות, ויובל נח הררי, על ספרו ההיסטוריה של המחר.
* בשנת 2019: צרויה שלו

## קישורים חיצוניים
* 

## הערות שוליים

*
יאן מיכלסקי
יאן מיכלסקי
הר גלידל

**הר גלידל** (באנגלית: **Mount Gleadell**) הוא פסגה בצד המזרחי של מפרץ אמונדסן, שבאנטארקטיקה.  

גובהה של הפסגה 560 מטרים מעל פני הים.

לפסגה צורה חרוטית, והיא על פי רוב אינה מכוסה קרח.

הפסגה היא הפסגה הגבוהה ביותר על לשון היבשה המצויה במזרח מפרץ אמונדסן, צפונית לאי אובזרבישן.

ההר ממוקם 22 קילומטרים דרומית - דרומית-מערבית מהר ריסר-לארסן.

## היסטוריה
### גילוי ההר

ההר נראה לראשונה באוקטובר 1956, על ידי משלחת החקר האנטארקטית הלאומית של אוסטרליה בפיקודו של פ. וו. קרון (P.W. Crohn).

### מקור השם

קרון קרא לפסגה על שמו של ג'פרי גלידל (Geoffrey Gleadell), שהיה טבח בתחנת מוסון בשנת 1954.

## קישורים חיצוניים

* הר גלידל באתר הסקר הגאולוגי של ארצות הברית
* הר גלידל באתר הגאזט האנטארקטי של ממשלת אוסטרליה
* הר גלידל באתר הגאזט האנטארקטי המשווה SCAR של ממשלת אוסטרליה
* מפת אזור הר גלידל
* תצלום אוויר של הר גלידל

## הערות שוליים

גלידל
לוקומוטיב לייפציג

**לוקומוטיב לייפציג** (בגרמנית: **FC Lokomotive Leipzig**) הוא מועדון כדורגל גרמני מהעיר לייפציג שבסקסוניה. קבוצת הגברים משחקת בליגה הרביעית, בעוד קבוצת הנשים בליגה השנייה.

בשנת 1966 המועדון הוקם מחדש בחסות דויטשה רייכסבאן, חברת הרכבות הממשלתית של גרמניה המזרחית. בעונת 1986/87 השתתף המועדון בגביע אירופה למחזיקות גביע לאחר שסיים בעונה שלפני כן במקום השני בליגת מזרח גרמניה והצליח להעפיל לסיבוב הראשון מול גלנטורן הצפון אירית וניצחה בסיכום שני המשחקים 3-1 והעפילה לשמינית הגמר מול ראפיד וינה. במשחק הראשון בווינה הקבוצה סיימה בתיקו 1-1 ובמשחק השני המשחק נכנס להארכה לאחר 1-1 בתום 90 דקות. בהארכה לוקומוטיב השיגה את השער השני שעימו העפילה לרבע הגמר. ברבע הגמר פגשה לוקומוטיב את סיון השווייצרית. בסיכום שני המשחקים ניצחה הקבוצה 2-0 והעפילה לחצי הגמר. בחצי הגמר העפילה פגשה לוקומוטיב את בורדו הצרפתית. במשחק הראשון בחוץ לוקומוטיב ניצחה 0-1 ובמשחק השני בבית הפסידה בתוצאה זהה והעפלה נקבעה בדו-קרב פנדלים שבסיומו 6-5 ללוקומוטיב שהעפילה לגמר. בגמר חיכתה ללוקומוטיב אייאקס ההולנדית. בגמר לוקומוטיב הפסידה 0-1 משער של שחקן אייאקס מרקו ואן באסטן. בשנת 2004 המועדון פורק אך הוקם מחדש זמן קצר לאחר מכן והוא מתמודד בליגה האזורית צפון, החמישית בחשיבותה במערך הליגות בגרמניה. 
## שמות
* 11 בנובמבר 1893 - SC Sportbrüder Leipzig (לאחר מכן VfB Leipzig)
* 20 בדצמבר 1966 - 1. Fußballclub Lokomotive Leipzig
* 10 בדצמבר 2003 - 1. FC Lokomotive Leipzig

## היסטוריה

הקבוצה הוקמה בשנת 1893 על בסיס חברת הספורט **Allgemeine Turnverein 1845 Leipzig**. מאז 1898 נקרא בשם **VfB לייפציג**. המועדון היה ממקימי איגוד הכדורגל הגרמני בשנת 1900. הקבוצה זכתה שלוש פעמים באליפות המדינה בשנים 1903, 1906 ו-1912 ובשנת 1936 זכתה בגביע הגרמני.


קובץ:German_Football_Champion_1903.jpg|הרכב הקבוצה בעונת 1903.
קובץ:Lokomotive Leipzig 2005-06.jpg|הרכב הקבוצה בעונת 2005/06.
קובץ:Lokomotive Leipzig 06 07.jpg|הרכב הקבוצה בעונת 2006/07.
קובץ:BrunoPlacheStadion.JPG|אצטדיון ברונו פלאכה.


## תארים
### לאומיים
* אליפות גרמניה:
** זכייה: 1903, 1906, 1913
* ליגת העל המזרח-גרמנית:
** סגנות: 1967, 1986, 1988

* הגביע הגרמני:
** זכייה 1936
* גביע מזרח גרמניה:
** זכייה: 1976, 1981, 1986, 1987

### בינלאומיים
* גביע אירופה למחזיקות גביע:
** סגנות: 1987

* גביע האינטרטוטו:
** זכייה: 1965/66
* סגנות: 1964/65

## גלריה

קובץ:1. FC Lokomotive Leipzig 1902 - 1922.gif|לוגו הקבוצה בשנים 1902–1922.
קובץ:1. FC Lokomotive Leipzig 08.1950 - 1952.gif|לוגו הקבוצה בשנים 1950–1952.
קובץ:1. FC Lokomotive Leipzig 1952 - 27.11.1954.gif|לוגו הקבוצה בשנים 1952–1954.
קובץ:1. FC Lokomotive Leipzig 01.06.1991 - 30.06.2004.gif|לוגו הקבוצה בשנים 1991–2004.


## ראו גם
* ר.ב. לייפציג

## קישורים חיצוניים

*  

קטגוריה:קבוצות כדורגל גרמניות
קטגוריה:גרמניה המזרחית: כדורגל
קטגוריה:לייפציג: ספורט
פסאודוסוכיה

[240px|ממוזער|[לופרוסוכוס.]]
[ממוזער|240px|[רזננודרונגוב מעל טרפו]]
**פסאודוסוכיה** (שם מדעי: ***Pseudosuchia***) היא קבוצה של זוחלים ארכוזאורים קדומים המהווים את אחת משתי קבוצות הארכוזאורים, לצד האוומטאטרסליה. מקבוצה זו התפתחו התנינאים וקרוביהם. פירוש שם הקבוצה הוא: "תנינאי שווא" ("פסאודו" - שקר, בדומה לפסאודו מדע. "סוכיה" - תנין), מאחר שהם כללו מיני תנינים "מזויפים" שלא השתייכו לקבוצת התנינים האמיתיים.

בני קבוצה זו החלו להתפתח מהטריאס התחתון מלפני 250 מיליון שנה, תחילה עם מינים קטנים דמויי-לטאה ולאורך הטריאס הם כללו קבוצות רבות ושונות, מאוכלי עשב שלווים ודוקרניים עד טורפים יבשתיים חזקים (דוגמת הראוסוכוס), אך כמעט כולם למעט הקבוצה דמויי-תנינאים נכחדו עם הכחדת הטריאס. אלה ששרדו בהמשך המזוזואיקון חיו בתחרות עם הדינוזאורים, אך חלקם כללו מינים ענקיים כמו הסרקוסוכוס והדיינוסוכוס (שהיה תנינאי הקרוב לאליגטוריים)  שאורכם הגיע עד 12 מטרים ודינוזאורים היו חלק מתזונתם. חלקם שרדו גם את הכחדת קרטיקון-פלאוגן והמשיכו להתקיים לצד היונקים, כגון הפורוסזאורוס הענק. כיום שרד רק ענף אחד של הקבוצה – התנינאים, שכולל את התנינים, האליגטורים, הקיימנים והגוויאלים. רובם בעלי חיים בינוניים עד גדולים שחיים במקווי מים מתוקים באזורים טרופיים או סובטרופיים.

המאפיין שמגדיר את הקבוצה הוא מבנה עצמות הקרסול המאפשר שינוי במנח כף הרגל. מאפיינים עיקריים נוספים שלהם כללו לסתות ארוכות וצוואר קצר, רגליים קצרות אך בעלות מבנה חזק ולרבים מהם היה שריון עצם גרמי עשוי אוסטאודרם.

## מיון
*סוג ללא מקור Dasygnathoides - נכחד
*משפחה Ornithosuchidae - נכחדה. בה האורניתוסוכוס והונאטיקוסוכוס
*קבוצה Suchia
**סוג ללא מקור Turfanosuchus - נכחד
**סוג ללא מקור Koilamasuchus - נכחד
**סוג ללא מקור נונדסוכוס (Nundasuchus) - נכחד
**סוג ללא מקור Revueltosaurus - נכחד
**סוג ללא מקור Ticinosuchus - נכחד
**משפחה Erpetosuchidae - נכחדה
**משפחה Gracilisuchidae - נכחדה
**סדרה אטוזאורים (Aetosauria) - נכחדה
**קבוצה Paracrocodylomorpha
***קבוצה Poposauroidea - נכחדה. בה השובוזאוריים.
***קבוצה Loricata
****סוג ללא מקור פרסטוסוכוס (Prestosuchus) - נכחד	
****סוג ללא מקור זאורוסוכוס (Saurosuchus) - נכחד	
****סוג ללא מקור בטרכוטומוס (Batrachotomus) - נכחד
****סוג ללא מקור Fasolasuchus - נכחד	
****משפחה Rauisuchidae - נכחדה
****על-סדרה דמויי תנינאים (Crocodylomorpha)
*****סדרה תנינאים (Crocodilia)

## קישורים חיצוניים

*
קטגוריה:בעלי חיים שתוארו ב-1887
קטגוריה:טקסונים שתוארו בידי קרל אלפרד פון זיטל
קטגוריה:טקסונים קיימים שהתפתחו בטריאס תחתון
Jennifer Eccles

"**Jennifer Eccles**" (בעברית: **ג'ניפר אקלס**) הוא סינגל משנת 1968 של להקת ההוליס. הוא יצא יחד עם השיר "Open Up Your Eyes" בצד ב' של התקליטון בחברת התקליטים פרלופון. במרץ 1968 הגיע השיר למקום השביעי במצעד הסינגלים הבריטי. בארצות הברית יצא התקליטון עם שיר אחר בצד ב' "Try It", והגיע למקום הארבעים בבילבורד הוט 100. השיר נכתב על ידי חברי הלהקה בעזרת נשותיהם. שם השיר הוא שילוב של שמותיהן (אשתו של אלן קלארק היא ג'ניפר לבית בוסטד, ואשתו של גרהם נאש רוז לבית אקלס). אחרי הביקורת שקיבלו על השיר "King Midas in Reverse" חזרה הלהקה לפורמט פופולרי שזכה להצלחה מסחרית, גם אם המילים אינן מתוחכמות.

ג'ניפר אקלס (שהיו לה "נמשים נוראים") מופיעה גם בשיר "לילי הוורודה" של להקת הסקפולד. זוהי בדיחה פנימית, שכן גרהם נאש, שעזב את ההוליס בדצמבר 1968 שר קולות רקע בשיר זה. נאש היה נשוי לרוז אקלס מ-1964 עד 1966.

## מיקומי שיא

## גרסאות אחרות
זמר האינדי רוק E (שם הבמה של מארק אוליבר אוורט) הוציא גרסת כיסוי של השיר באלבום הוקרה ללהקת ההוליס בשם "Sing Hollies in Reverse". בהמשך הוציא את השיר במסגרת להקת אילז בתקליט "Souljacker Part I", ובתקליט אוסף שירי אילז "Useless Trinkets".

## הערות שוליים

קטגוריה:שירים באנגלית
תסחיף אוויר

**[[תסחיף]] אוויר** (באנגלית: **Air embolism**) הוא מצב שבו נחסם כלי דם על ידי בועה אחת או יותר של אוויר (או של גז אחר) שחדרו למערכת כלי הדם.

כשבועת האוויר מגיעה למפגש כלי דם או לאזור מוצר יותר היא עלולה לעצור את זרם הדם ולגרום לו להיקרש. במקרה אחר בועת האוויר תזרום עם זרם הדם אל העלייה הימנית שבלב והתערבותה עם הדם תיצור קצף שעלול לגרום לקריש דם.
## גורמים
אוויר יכול לחדור למערכת בעקבות חשיפת וריד לאוויר, לדוגמה במהלך פעולות כירורגיות או הרכבת עירוי, ועקב לחץ שלילי היונק אוויר פנימה.

מכיוון שלצורך חדירת אוויר לווריד יש צורך בלחץ שלילי שכמעט אינו קיים במערכת הוורידים ההיקפית, הסיכוי לסיבוך כזה בעקבות פתיחת וריד שגרתית נמוך. הסיכון גדל ככל שהווריד קרוב ללב והלחץ השלילי גובר.

כמות האוויר הנשאבת תלויה בעובי המחט, בהפרש הלחצים ובמשך זמן החשיפה לאוויר. (לדוגמה, כאשר ההפרש בין הלחץ האטמוספירי ללחץ בווריד הוא 5cmH2O, ועובי המחט הוא 14G, נשאבים 100 מ"ל אוויר בשנייה).

צוללים יכולים לסבול מתסחיף גז כתוצאה מהפרשי לחצים (נפחו של גז קטן עם הגדלת הלחץ בהעמקה וגדל עם הפחתת הלחץ בעליה לפי חוק בויל), הצולל נושם אוויר בעומק ולאחר מכן עולה, נפח האוויר בריאותיו גדל והוא עלול לחדור למחזור הדם (או לגרום לקרע בריאות).

## תסמינים
תסמיני תסחיף אוויר דומים לתסמינים בתסחיף ריאתי. החולה חש כאב בזמן הנשימה, רמת הסטורציה נמוכה, יש קוצר נשימה ונשימה מהירה, הלם (ירידה בלחץ הדם ודופק מואץ), והוא עלול להגיע לאובדן הכרה.
## אבחון
בנוסף על התמונה הקלינית של החולה, ניתן לאתר את בועת האוויר באמצעות אקו לב.
## טיפול
ראשית יש לעצור מיד את המשך כניסת האוויר למערכת הדם. לעיתים ניתן יהיה לשאוב את בועת האוויר באמצעות החדרת צנתר ורידי מרכזי.

## לקריאה נוספת
*[תסחיף אוויר עורקי מסיבי בעקבות פציעה בגפיים התחתונות](https://www.ima.org.il/Ima/FormStorage/Type3/mil061211.pdf?&~nfopt(fileDistorted=14827674738493046)), הרפואה הצבאית, אוגוסט 2012

## קישורים חיצוניים

* 

קטגוריה:מערכת הדם
קטגוריה:סיבוכים מוקדמים של טראומה
The Golden Hum

**The Golden Hum** הוא אלבום המוזיקה השלישי והאחרון של להקת הרוק האלטרנטיבי האמריקנית Remy Zero . האלבום הופץ ב-18 בספטמבר 2001.

## רשימת השירים באלבום

## קישורים חיצוניים

קטגוריה:אלבומי רוק אלטרנטיבי
קטגוריה:אלבומי חברת אלקטרה רקורדס
ביוור (אי, אנטארקטיקה)

**האי ביוור** (באנגלית: **Beaver Island**) הוא אי במפרץ אמונדסן, למול חופי ארץ אנדרבי שבאנטארקטיקה.

האי ממוקם מול שפכו של קרחון ביוור.

אורכו של האי 3.7 קילומטרים ורוחבו 1.9 קילומטרים.

שיא גובהו של האי 567 מטרים מעל פני הים.

## היסטוריה
### גילוי הקרחון

משלחת החקר האנטארקטית הלאומית של אוסטרליה בפיקודו של פ. וו. קרון (P W Crohn) הגיעה אל האי באוקטובר 1956.

### מקור השם

קרון קרא לקרחון ביוור הסמוך על שם מטוסי הביוור (de Havilland Canada DHC-2 Beaver) ששימשו את המשלחת בחקירת חופי אנטארקטיקה באזור זה, ולאי קרא על שם הקרחון הסמוך לו.

## קישורים חיצוניים
* האי ביוור באתר הסקר הגאולוגי של ארצות הברית
* האי ביוור באתר הגאזט האנטארקטי המשווה SCAR של ממשלת אוסטרליה

## הערות שוליים

ביוור
Save Me (שיר של Remy Zero)

**Save Me** הוא שיר של להקת הרוק האלטרנטיבי Remy Zero  מאלבומה השלישי והאחרון **[[The Golden Hum]]**.

נכון למאי 2022, הסינגל הושמע למעלה מ-37 מיליון פעמים בספוטיפיי.

## וידאו קליפ
פיל הארדר  ביים את הוידאו קליפ לשיר.

הקליפ צולם במיניאפוליס, מינסוטה, ומציג צילומים של פארק השעשועים בדאונטאון, של גינות ומגרשים ושל גשרים לאורכו של נהר המיסיסיפי, בהם גשר שקרס ב-2007 .

צינג'ון טייט (Cinjun Tate) מוצג שונה מכל השאר: כולם צועדים אחורנית או נוסעים ברכבים אחורנית.

בסוף הקליפ, כל השאר נעצרים. טייט מביט לצדדים, מושך בכתפיו ומתחיל לצעוד אחורנית גם הוא.

## כשיר נושא
השיר נבחר להיות שיר הנושא של דרמת גיבורי-העל "סמולוויל" שעלתה לשידור כחודש לאחר יציאת הסינגל ב-2001. 50 שניות מתוך השיר מושמעות בפתיח שהופיע ב-216 מתוך 217 פרקי הסדרה לאורך עשר עונותיה (החל מהפרק השני). מילות השיר מתייחסות להצלותיו של הגיבור הראשי בהווה ובעתיד.

בפרק הסיום של העונה הראשונה מתארחת להקת "רמי זירו" כלהקה המופיעה בנשף בתיכון סמולוויל, ומבצעת את השיר.

השיר נכנס לשני אלבומי אוסף של הסדרה: "The Talon Mix" (2003) ו-"Ultimate Smallville Soundtrack"  (2013) – בשניהם הוא שיר מספר 1 בדיסק.

השיר הפך למזוהה עם הסדרה עד לרמה שכמה מהאזכורים שנעשו לסדרה בתרבות הפופולרית נעשו באמצעות שמו של השיר.

בחלק הראשון של פרקי "עולמות אחרים" הושמע השיר בסצנה שהציגה לראשונה את העיירה סמולוויל ואת לויס ליין ביקום החץ.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:סינגלים בהוצאת גפן רקורדס
אלכסנדרה אורסוליאק

**אלכסנדרה סרגייבנה אורסוליאק** (ברוסית: **Алекса́ндра Серге́евна Урсуля́к**; נולדה ב-4 בפברואר 1983) היא שחקנית תיאטרון וקולנוע רוסייה.

## ביוגרפיה
אורסוליאק נולדה במוסקבה, רוסיה הסובייטית, ברית המועצות, במשפחתם של הבמאי סרגיי ולדימירוביץ' אורסוליאק (יליד 10 ביוני 1958) והשחקנית גלינה קיאזימובנה נדירלי (ילידת 10 במרץ 1956). לאלכסנדרה יש אחות למחצה (מנישואיו השניים של אביה) - דריה סרגייבנה אורסוליאק (ילידת 2 באפריל 1989).

בשנת 2003 סיימה את לימודיה במחלקת המשחק בבית הספר לאמנויות הבמה במוסקבה והתקבלה לקבוצת תיאטרון הדרמה במוסקבה על שם פושקין.

את הופעת הבכורה שלה בקולנוע בשנת 2003, ערכה כשכיכבה כבתו של מנהל תחנת הרכבת, לריסה בסדרת הטלוויזיה בבימויו של אנדריי קאבון "התחנה". בשנת 2016, יחד עם הרקדן דניס טאגינצב, היא זכתה בעונה העשירית של תוכנית הבידור הרוסית "רוקדים עם כוכבים" של ערוץ הטלוויזיה "רוסיה-1".

### חיים אישיים
* בעלה ראשון היה השחקן אלכסנדר יבגנייביץ' גולובב (יליד 2 ביולי 1983, מוסקבה).
** בת - אנה (ילידת 2006).
** בת - אנסטסיה (ילידת 2008).
* היא הייתה נשואה בנישואים לא רשמיים לכנר אנדריי ולנטינוביץ' רוזנדנט (יליד 1989, קלינינגרד). בגיל חמש עשרה הוא כיכב באחד התפקידים הראשיים בסרט הדרמה שביים ולדימיר משקוב "האב" (2004).
** בן - רומן (יליד 16 באוגוסט 2017).

## פילמוגרפיה

## קישורים חיצוניים

* 

* teatrpushkin.ru/people

## הערות שוליים

קטגוריה:שחקניות תיאטרון רוסיות
קטגוריה:שחקניות קולנוע וטלוויזיה רוסיות
קטגוריה:רוסיות שנולדו ב-1983
קטגוריה:רוסים שנולדו ב-1983
ברק ייבין

**ברק ייבין** (נולד ב-21 באוקטובר 1963) הוא נגן קרן יער, מוזיקאי, מנצח ומורה ישראלי.

## לימודים וקריירה
ברק ייבין נולד בירושלים והוא בוגר האקדמיה למוסיקה ולמחול בירושלים, שם למד ניצוח אצל מנדי רודן. את התואר השני למד באוניברסיטת אינדיאנה בארצות הברית אצל מירון בלום. כמו כן השתלם במסגרת זו בנגינת קרן טבעית, ובניית כלים עתיקים אצל ריק סרפינוף, ואצל ז'אן מישל מארו בפריז.

לאורך השנים שימש ברק ייבין בתפקיד נגן קרן ראשונה בסינפונייטה הישראלית באר שבע, התזמורת הסימפונית הישראלית ראשון לציון, סימפונט רעננה, ונגן אורח בתזמורות והרכבים שונים בישראל ומחוצה לה. בעבר ניגן בתזמורת הסימפונית ירושלים.

ייבין מנחה ומנצח קונצרטים למשפחה ולילדים עם הרכבים שונים לרבות תזמורת הבמה הישראלית, התזמורת הסימפונית הישראלית ראשון לציון, התזמורת הקאמרית רמת גן ועוד. כמו כן, הוא מדריך, ומנצח בסדנאות והרכבים שונים.

ברק ייבין שימש בעבר בתור מנהל הקונסרבטוריון למוזיקה במבשרת ציון (ה"מוזיקון").

ייבין משמש גם כמנהל הקונסרבטוריון של האקדמיה למוסיקה ולמחול בירושלים.

ברק ייבין היה המנצח של התזמורת הקאמרית אריאל וכיום הוא חבר בחמישיית המתכת הישראלית משנת 1998.

## חיים אישיים
ברק הוא בנם של הסופרת והמחזאית עדה אמיכל ייבין והארכאולוג זאב ייבין. לברק חמישה ילדים. ביניהם הזמרת נעמי ייבין וחוקר התנ"ך יותם ייבין.

## קישורים חיצוניים

## הערות שוליים

קטגוריה:נגני קרן
קטגוריה:מוזיקאים ישראלים
קטגוריה:מנצחים ישראלים
קטגוריה:מורים למוזיקה בישראל
קטגוריה:בוגרי האקדמיה למוסיקה ולמחול בירושלים
קטגוריה:בוגרי בית הספר למוזיקה של אוניברסיטת אינדיאנה בלומינגטון
קטגוריה:סגל האקדמיה למוסיקה ולמחול בירושלים
קטגוריה:ישראלים שנולדו ב-1963
No Reply

**No Reply** (בעברית: אין מענה) הוא שיר מאת להקת הביטלס שנכלל באלבומם Beatles for Sale, שיצא בשנת 1964. השיר נכתב בעיקר על ידי ג'ון לנון, אך הקרדיט ניתן לו ולפול מקרטני.

במקור, מסר ג'ון לנון את השיר לזמר בשם טומי קוויקלי – שבריאן אפשטיין היה מנהלו – ביוני 1964, אך טומי בחר שלא לעשות בו שימוש. 

הביטלס הקליטו את השיר בלונדון, עם חזרתם מסיבוב ההופעות הראשון שלהם בארצות הברית.

## רקע
ג'ון לנון החל בכתיבת השיר, כששהה בטהיטי בנופש, עם ג'ורג' האריסון, יחד עם בנות זוגם סינתיה לנון ופטי בויד, במאי 1964. כששב ללונדון, סיים לנון בכתיבתו, בסיועו של פול מקרטני. 

בבוקר ההקלטה אושפז רינגו סטאר בבית החולים ולכן נעדר מאולפן ההקלטות.

## משתתפים
*ג'ון לנון - שירה, גיטרה אקוסטית
*פול מקרטני - קולות ליווי, גיטרה בס
*ג'ורג' האריסון - גיטרה אקוסטית, גיטרה חשמלית
*רינגו סטאר - תופים

## קישורים חיצוניים

קטגוריה:שירי הביטלס
קטגוריה:שירים באנגלית
קטגוריה:שירי לפידים
קטגוריה:שירים על שיחות טלפון
קטגוריה:שירי פולק רוק
צ'אנגן CS95

** "צ'אנגן CS95"** (באנגלית: **Changan CS95**) הוא SUV (ראשי תיבות של Sport utility vehicle) מתוצרת יצרנית הרכב הסינית **[[רכבי צ'אנגן]]** אשר מיוצר משנת 2017 ועד היום.

## "צ'אנגן CS95"
* דגם "צ'אנגן CS95" משווק ממרץ 2017.
* 7 נוסעים.
* 5 דלתות - הצ'בק.
* מנוע קדמי.
* מנוע בנזין מגדש טורבו.
* סוג הנעה: הנעה קדמית 4x2, הנעה כפולה 4x4.
* 5 רמות גימור.
* באפריל 2019 עבר הדגם מתיחת פנים.
* קיבולת מכל דלק - 64 ליטר (74 ליטר לאחר מתיחת פנים באפריל 2019).
* צמיגים: 245 / 55 R19.
* תאוצה בין 0–100 קמ"ש היא 10.5–11.0 שניות.
* אחריות יצרן: 3 שנים / 100,000 ק"מ.
* מחיר היחידה מדגם "Changan CS95" עומד על 159,800–229,800 רנמינבי (נכון לשנת 2017, בסין).

## תמונות

קובץ:Chang'an CS95 02 China 2017-03-19.jpg | "צ'אנגן CS95" 
קובץ: Changan CS95 front 001.jpg| "צ'אנגן CS95" 
קובץ: Changan CS95 facelift 002.jpg| "צ'אנגן CS95" 


## ראו גם
* צ'אנה סטאר 9
* צ'אנה X70A
* צ'אנגן CS85 

## קישורים חיצוניים

* 

## הערות שוליים

קטגוריה:SUV
קטגוריה:דגמי מכוניות שהושקו ב-2017
קטגוריה:כלי רכב המיוצרים בסין
CS95
קטגוריה:רכבי שטח ופנאי גדולים